Rozsudok Všeobecného súdu (štvrtá komora) z 26. septembra 2018 – Portugalsko/Komisia
(vec T‑463/16)
„EPZF a EPFRV – Výdavky vylúčené z financovania – Pomoc na plochu – Krátenia a vylúčenia v prípade nedodržania pravidiel krížového plnenia – Nariadenie (ES) č. 73/2009 – Nariadenie (ES) č. 1122/2009 – Nariadenie (ES) č. 885/2006 – Proporcionalita“
1.      Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Napadnutie dotknutým členským štátom – Dôkazné bremeno – Rozdelenie medzi Komisiu a členský štát
(nariadenie Rady č. 1290/2005, článok 31)
(pozri body 19, 20, 25)
2.      Poľnohospodárstvo – Financovanie z EPZF a EPFRV – Zúčtovanie výdavkov – Konanie – Predmet – Finančná oprava, ktorá nie je sankciou
(pozri bod 24)
3.      Poľnohospodárstvo – Spoločná poľnohospodárska politika – Integrovaný systém spravovania a kontroly určitých schém poskytovania pomoci – Krátenia a vylúčenia v prípade nedodržania pravidiel krížového plnenia – Potreba, aby každý dotknutý poľnohospodársky podnik bol predmetom kontroly – Neexistencia – Uplatnenie finančnej opravy vo vyššej sadzbe ako je maximálna hranica stanovená pre zníženia nariadením č. 1122/2009 – Porušenie zásady proporcionality – Neexistencia
(nariadenie Rady č. 1290/2005, článok 31 ods. 2 a nariadenie Rady č. 73/2009; nariadenie Komisie č. 1122/2009, článok 50, článok 51 a článok 71 ods. 4)
(pozri body 42 – 44, 47, 49, 50)
4.      Poľnohospodárstvo – Financovanie z EPZF a EPFRV – Zúčtovanie výdavkov – Konečné odmietnutie uhradenia určitých výdavkov – Nevyhnutnosť predchádzajúceho kontradiktórneho konania – Oznámenie výsledkov kontrol Komisiou – Povinnosť identifikovať presným spôsobom nezrovnalosti vytýkané dotknutému členskému štátu – Rozsah
(nariadenie Rady č. 1290/2005, článok 31; nariadenie Komisie č. 885/2006, článok 11 ods. 1)
(pozri body 59 – 67)
5.      Žaloba o neplatnosť – Predmet – Rozhodnutie založené na viacerých pilieroch odôvodnenia, z ktorých každý postačuje na odôvodnenie jeho výroku – Zrušenie takého rozhodnutia – Podmienky
(články 263 a 296 ZFEÚ)
(pozri bod 133)
Predmet
Žaloba založená na článku 263 ZFEÚ a požadujúca zrušenie vykonávacieho rozhodnutia Komisie (EÚ) 2016/1059 z 20. júna 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 173, 2016, s. 59) v rozsahu, v akom sa týka Portugalskej republiky.
Výrok
1.
Žaloba sa zamieta.
2.
Portugalská republika znáša vlastné trovy konania a je povinná nahradiť tri štvrtiny trov konania vynaložených Európskou komisiou.
3.
Európska komisia znáša štvrtinu svojich vlastných trov konania.